BALA MU Acoli Afrikaans Albanais Allemand Amharique Anglais Arabe Arménien Aukan Aymara Azéri Azéri (cyrillique) Bachkir Baoulé Batak (karo) Batak (toba) Bengali Biak Bichlamar Bikol Birman Bulgare Cambodgien Catalan Cebuano Chichewa Chinois mandarin (mupepeja) Chinois mandarin (traditionnel) Chitonga Chitonga (Malawi) Chitumbuka Chiyao Chol Coréen Croate Créole (Haïti) Créole (Maurice) Créole (Seychelles) Dangme Danois Drehu Efik Espagnol Estonien Fidjien Finnois Fon Français Ga Goun Grec Groenlandais Guarani Gujarati Géorgien Haoussa Hiligaynon Hindi Hmong blanc Hongrois Hébreu Iban Ibanag Igbo Iloko Indonésien Islandais Isoko Italien Japonais Javanais Kannada Karen (S’gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kissi Kongo Krio Kurde kurmanji (Caucase) Kurde kurmanji (cyrillique) Kwangali Kwanyama Lamba Lhukonzo Lingala Lituanien Luganda Lunda Luo Luvale Macédonien Makua Malay Malayalam Malgache Maltais Mam Mambwé-Lungu Marathi Maya Mazatèque (Huautla) Mizo Mongol Mooré Nahuatl (Guerrero) Nahuatl (Huasteca) Nahuatl (Nord wa Puebla) Ndau Ndonga Ndébélé Ndébélé (Zimbabwe) Ngangela Nias Norvégien Nyanja Nyungwe Nzema Néerlandais Ossète Otètèla Ourdou Pangasinan Papiamento (Aruba) Papiamento (Curaçao) Pendjabi Persan Pidgin (Cameroun) Pidgin salomonien Polonais Portugais Quechua (Ancash) Quechua (Ayacucho) Quechua (Bolivie) Quechua (Cuzco) Quichua (Imbabura) Roumain Runyankore Russe Samoan Sango Saramacca Sena Sepedi Serbe Serbe (romain) Sesotho (Lesotho) Setswana Shona Sidama Silozi Singhalais Slovaque Slovène Sranan tongo Suédois Swahili Swahili (Rép. dém. du Congo) Swati Tagalog Tahitien Tamoul Tatar Tchèque Thaï Tigrinya Tiv Tojolabal Tok pisin Tshibemba Tshiluba Tshwa Tsonga Turc Tuvaluan Twi Tzeltal Tzotzil Télougou Tétoum Dili Ukrainien Umbundu Urhobo Uruund Venda Vietnamien Wallis Waray-Waray Wayuunaiki Wolaitsa Xhosa Yoruba Zandé Zoulou cakchiquel wa ku Ouest Éwé\nNudi mua kuikala bavuluke Gail utuvua batele mu tshiena-bualu tshia kumpala, uvua udiebeja bikala kanyinganyinga ka lufu lua bayende Rob ni kavua mua kujika. Kadi mmuindile ne muoyo kuulu kuulu bua kumonangana nende tshia kabidi mu bulongolodi bupiabupia budi Nzambi mulaye. Udi wamba ne: “Buakabuluibua 21:3, 4 ke mvese intu munange bikole menemene.” Mvese eyi idi yamba ne: “Nzambi muine neikale nabu. Yeye neakupule tshinsonji tshionso ku mêsu kuabu, ne lufu kaluakuikalaku kabidi, nansha madilu, nansha miadi, nansha bisama kabiakuikalaku kabidi. Malu a kale ajiminyi.”\nGail udi wamba ne: “Mulayi eu mmuleje malu onso. Ndi nditeka pa muaba wa bantu badi bafuishe muntu uvuabu banange bikole, kadi kabayi bamanye ditekemena edi dia kumonangana kabidi ne muntu uvuabu bafuisha eu.” Gail wakenza malu mu diumvuangana ne malu avuaye witabuja pa kuenza mudimu wa budisuile wa kuyisha mêba a bungi, wambila bena mutumba nende mulayi wa Nzambi wa matuku atshilualua wa ne: “lufu kaluakuikalaku kabidi” to.\nYobo uvua mutuishibue ne: uvua mua kupetulula kabidi muoyo\nUdi mua kuamba ne: “Kabiena mua kuenzeka to.” Kadi tuangatabi tshilejilu tshia muntu uvuabu babikila ne: Yobo. Wakapeta disama dikole dia lufu. (Yobo 2:7) Nansha muvua Yobo ne dijinga dikole dia kufua, uvua anu ne ditabuja mu bukole budi nabu Nzambi bua kumubisha bua kuluaye kabidi ne muoyo pa buloba. Wakamba ne dishindika dionso ne: “Kaah! Bu wewe nansha munsokoke mu Lukita, neubikile, ne meme nenkuitabe. Neujinge mudimu wa bianza biebe bikole.” (Yobo 14:13, 15) Yobo uvua ne dishindika dia ne: Nzambi wende uvua mua kumuvuluka ne uvua mua kujinga bua kumupeshilula muoyo.\nMu katupa kîpi emu Nzambi neenze bualu ebu tuambe ne: neabishe Yobo ne bantu bakuabu ba bungi pikala buloba ebu bulue mparadizu. (Luka 23:42, 43) Bible udi utujadikila mu Bienzedi 24:15 ne: “Nekuikale dibika dia ku lufu.” Yezu wakatushindikila ne: “Kanukemi bua bualu ebu, bualu dîba didi dilua diumvua bantu bonso badi mu nkita dîyi diende nebapatuke.” (Yone 5:28, 29) Yobo neamone mudi mulayi eu ukumbana. Neikale ne ditekemena dia kupingana mu matuku a ku ‘bunsongalume buende’ bua ‘munyinyi wa pa mbidi pende upite wa muana bulengele.’ (Yobo 33:24, 25) Bualu ebu nebuenzekele bantu bonso badi baleja Nzambi dianyisha bua mudiye mulongolole mu luse luende dibisha dia bantu ku lufu pa buloba.\nBiwikala uvua ne kanyinganyinga bua lufu lua muntu uuvua munange, imue misangu malu atudi bakule aa kaakumbusha anu diakamue kanyinganyinga kebe to. Kadi wewe welangana meji pa milayi ya Nzambi idi mu Bible, udi mua kupeta ditekemena dilelela ne bukole bua kutungunuka ne kuya kumpala.—1 Tesalonike 4:13.\nUdiku musue kumanya malu a bungi a mua kupita ne kanyinganyinga anyi? Peshi udiku ne nkonko idi itangila tshilumbu etshi bu mudi: “Bua tshinyi Nzambi mmulekele malu mabi ne ntatu?” Suaku ubuele mu Site wetu wa ku Enternete wa jw.org bua umone mudi Bible ufila mandamuna mimpe ne adi akolesha.\nNtshinyi tshitu tshienzeka padi muntu ufua?\nMu Bible mudi muyuki wa bantu muanda mukulu bavua babike ku lufu. Ntshinyi tshivuabu bambe bua padi muntu ufua?